Diari Oficial de la Generalitat Valenciana


Sumari del DOGV 6176, del 31-12-2009 (2009/14898)

Informaciío pública del conveni entre l'Ajuntament i l'Institut Valencià de l'Habitatge, SA.
--------------------------------------------------------------------------------------------

### Dades del document

Número de DOGV
:   6176

Data del DOGV
:   31-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14937


Data del document
:   13-11-2009

Organisme emissor
:   Ajuntament d'Orpesa

Tipus de document
:   Informació Pública

Descriptors 

:   * Orpesa

Informaciío pública del conveni entre l'Ajuntament i l'Institut Valencià de l'Habitatge, SA. [2009/14579]  
El Ple de l'Ajuntament, en la sessió ordinària del dia 12 de novembre de 2009, va adoptar, entre altres, l'acord la part dispositiva del qual és la següent:  
«Primer. Aprovar el text del conveni administratiu de col·laboració entre l'Ajuntament d'Orpesa i l'Institut Valencià d'Habitatge, SA, per a la promoció de habitatges protegits en règim de venda en esta localitat en els termes en què figura en l'expedient.  
Segon. Publicar el aquest acord, amb el text del conveni, de conformitat amb l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el Butlletí Oficial de la Comunitat Valenciana.  
Tercer. Facultar l'alcalde, com a president d'aquesta corporació i en representació d'aquest Ajuntament, de conformitat amb el que estableix l'article 21.1.b de la Llei 7/1985, de 2 d'abril, Reguladora de les Bases del Règim Local, per a subscriure el conveni de col·laboració esmentat i quants documents siguen necessaris en la execució corresponent».  
Contra el aquest acord, el qual posa fi a la via administrativa, procedeix interposar alternativament o recurs de reposició potestatiu, en el termini d'un mes comptador des de l'endemà de la recepció d'esta notificació, davant del Ple d'aquest Ajuntament d'Orpesa, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu, davant del Jutjat Contenciós Administratiu de Castelló de la Plana, en el termini de dos mesos comptadors des de l'endemà a la recepció d'aquesta notificació, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o se n'haja produït la desestimació per silenci. Tot això sense perjuí que puga exercitar qualsevol altre recurs que estime pertinent.  
Orpesa, 13 de novembre de 2009.- L'Alclade: Rafael Albert Roca.  
Conveni de cessió entre l'Ajuntament d'Orpesa i l'Institut Valencià d'Habitatge, SA, per a la promoció d'habitatges protegits en règim de venda en el municipi d'Orpesa.  
Orpesa, 26 de novembre de 2009  
Reunits  
D'una part, Francisco Javier Sogorb Guerra, Gerent de l'Institut Valencià d'Habitatge, SA.  
I d'una altra part, Rafael Herminio Albert Roca, com a alcalde president de l'Ajuntament d'Orpesa, i José Luis Silvente Sánchez com a secretari general de la corporació indicada.  
Intervenen  
El primer d'ells, en nom i representació de l'Institut Valencià d'Habitatge, SA., empresa pública dependent de la Conselleria de Medi Ambient, Aigua, Urbanisme i Habitatge de la Generalitat, domiciliada a València, carrer En Bou números 9 i 11, CIF M27310583.   
Entitat constituïda mitjançant l'Acord del Consell de la Generalitat Valenciana, el qual va donar lloc a la promulgació del Decret 61/1987, d'11 de maig, publicada en el Diari Oficial de la Comunitat Valenciana número 596, el 28 del mateix mes i any, adaptats aquests mitjançant un Decret 105/2004, de 25 de juny de 2004, publicats en el Diari Oficial de la Comunitat Valenciana número 4788, de 2 de juliol del mateix any; l'escriptura fundacional es va atorgar el dia 23 de juny de 1987 davant del notari de València, Antonio Beaus Codes, i l'objecte social de la qual el constitueix, entre altres, la rehabilitació i promoció d'habitatges, en especial les que gaudisquen de qualsevol tipus de protecció pública, tant de promoció pública com privada, en tot el territori de la Comunitat Valenciana, així com la gestió d'aquest. La seua duració es va pactar per temps indefinit.   
Va adaptar els seus estatuts a la nova legislació societària espanyola per mitjà d'escriptura autoritzada pel notari de València, Antonio Soto Bisquert, el dia 22 de Juliol de 1992, número 1610 de protocol. Consta inscrita l'escriptura d'adaptació d'estatuts en el Registre Mercantil de València al tom 3980, llibre 1292 de la secció general, foli 200, full número V-17618, inscripció 23.  
Actua en la seua condició de gerent de la mercantil en virtut d'escriptura pública d'apoderament, atorgada el 2 de novembre de 2009 davant del notari de València, Antonio Xapa Blasco, amb número del seu protocol 1223/2009.  
El segon en nom i representació de l'Ajuntament d'Orpesa, com a alcalde president d'aquest, en virtut de les facultats que li concedeix la Llei de Règim Local, i específicament facultat per a subscriure aquest document en virtut de l'Acord Plenari de data 10 de setembre de 2009.  
I el tercer com a secretari de l'Ajuntament, només a l'efecte d'assessorar al segon, conforme al paràgraf primer de l'article 162 del Reial Decret Legislatiu 781/1986, sobre disposicions legals vigents en matèria de règim local.  
Ambdues parts mútuament reconeixen la capacitat legal necessària per a atorgar el conveni de col·laboració per a dur a terme una promoció de habitatges protegits,   
Exposen  
Primer. Que els poders públics a través de l'adequada cooperació i col·laboració interadministrativa, estan obligats a l'establiment de condicions adequades que proporcionen possibilitats a l'exercici del dret a l'ús i gaudi d'un habitatge digne; aquest dret està arreplegat en la Constitució espanyola.  
Segon. Que l'objecte social de l'Institut Valencià d'Habitatge, SA, el constitueix, entre altres, la rehabilitació i promoció d'habitatges, en especial les que gaudisquen de qualsevol tipus de protecció pública, tant de promoció pública com privada, en tot el territori de la Comunitat Valenciana.  
Tercer. Que el Ple de l'Ajuntament d'Orpesa, en la sessió ordinària celebrada el dia 10 de setembre de 2009, va acordar cedir gratuïtament a l'Institut Valencià d'Habitatge, SA, el solar que més tard es descriu perquè esta societat duga a terme una promoció d'aproximadament 24 vivendes protegides. La cessió es va acordar atesa la necessitat d'este tipus d'habitatges al municipi, i que la construcció d'aquestes redunda en benefici dels seus habitants.  
Per tot això, i a fi de poder dur a terme la referida promoció, els compareixents,  
Acorden  
Primer. L'Institut Valencià d'Habitatge, SA, es compromet a dur a terme una promoció d'aproximadament 24 vivendes protegides en la parcel·la a cedir per l'Ajuntament d'Orpesa.  
Segon. L'Ajuntament d'Orpesa, de conformitat amb allò que s'ha acordat en la sessió plenària del dia 10 de setembre de 2009, cedirà gratuïtament a l'Institut Valencià d'Habitatge, SA, el següent immoble:  
Solar amb front al carrer Peníscola, número 28, del municipi d'Orpesa, en el PERI IV, amb una superfície de 1.832,76 m². Limita: nord, amb parcel·la número 11 i terreny edificat fora de la unitat d'execució; sud, amb parcel·la número 8; est, amb viari públic i, oest, amb parcel·la número 1.  
La parcel·la descrita es troba inventariada amb la qualificació de bé patrimonial. Destinada a habitatge unifamiliar bifamiliar BIF-ZU-C7, habitatge col·lectiu PLF-ZU-C7. Li correspon un percentatge del 5,62% del total de drets que s'adjudica en aquest projecte. Gravada amb un compte de liquidació provisional de 132.181,31 euros.  
Càrregues: lliure d'altres càrregues i arrendataris.  
Referència cadastral: 3329524F9857V5811DK  
Títol. Li pertany a l'Ajuntament d'Orpesa per reparcel·lació, segons consta en còpia de certificació de reparcel·lació expedida el 27de octubre de 2001 per l'organisme d'Orpesa, Ajuntament d'Orpesa.  
Inscripció: figura inscrita en el Registre de la Propietat Número 2 d'Orpesa, en el tom 1150, llibre de 290, foli 135, finca 21025, inscripció 1.  
Tercer. El règim de cessió de les futures vivendes protegides serà el de venda, donant prioritat en aquesta als veïns del municipi.  
Quart. L'Ajuntament d'Orpesa s'obliga a col·laborar i facilitar la labor de l'Institut Valencià d'Habitatge, SA, en tot el que es refereix a les actuacions tendents a dur a terme la promoció que ens ocupa, subvencionant quan siga possible així mateix a l'IVVSA en l'impost sobre construccions, instal·lacions i obres corresponent a la futura promoció.  
I en prova de conformitat, firmen en dos exemplars i a un sol efecte, aquest conveni en la data assenyalada en l'encapçalament.  
El gerent de l'IVVSA: Javier Sogorb Guerra.  
L'alcalde president de l'Ajuntament d'Orpesa: Rafael Herminio Albert Roca.  
El secretari de l'Ajuntament d'Orpesa: José Luis Silvente Sánchez.